fac4bd45c1e914d42e1929a4c618553b

Postoji li poseban ***[namaz](https://pitajucene.com/search/Namaz/questions/ "Pretraži pitanja o namazu")*** koji se klanja ili ***[dova](https://pitajucene.com/search/dova/questions/ "Pretraži pitanja o dovama")*** koja se uči za snoviđenje Poslanika, ﷺ?


* 
* 
* 
* 
* 
* 
* 

 
Postoji li poseban namaz koji se klanja ili dova koja se uči za viđenje Poslanika u snu?
pitajucene.com
2021.25

Snoviđenje Poslanika, ﷺ, velika je blagodat koju Svemogući Allah daje onome kome On želi od Svojih robova. Musliman može moliti da ga Allah obdari tom blagodati. Ljudi koji poznaju i slijede Poslanikov, ﷺ, sunnet imaju veću mogućnost da usniju Poslanika, ﷺ. Ne znam da postoji posebna ***[dova](https://pitajucene.com/search/dova/questions/ "Pretraži pitanja o dovama")*** za snoviđenje Vjerovjesnika, ﷺ.  

U jednom apokrifnom hadisu stoji: *“Koji god vjernik klanja uoči petka dva rekata, učeći na svakom rekatu Fatihu i po dvadeset puta suru Ihlas, zatim nakon selama kaže hiljadu puta: ’Sallallahu ala Muhammedin En-Nebijjil-umijj’, vidjet će me u snu, a ko me vidi u snu, Allah će mu oprostiti grijehe.”* (Ibnul-Dževzi, u djelu *El-Mevduat*, 3/132-133. Ovaj isti imam kategorički je odbacio ovaj ***[hadis](https://pitajucene.com/search/Hadis/questions/ "Pretraži pitanja o hadisima")***. Imam Zehebi ovaj hadis smatra ništavnim. Vidjeti: *Tertibul-mevduat*, str. 165.) Lanac prenosilaca ovog hadisa ima nekoliko mahana, a njegov tekst se kosi s vjerodostojnim hadisima. Između ostalih, sučeljava se s hadisom koji je zabilježio imam Muslim, a u kojem stoji da je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, zabranio da se noć uoči petka odredi za ibadet. Imam Nevevi u djelu *El-Minhadž*, 8/18, naveo je konsenzus pravnika da je pokuđeno odrediti noć uoči petka za ibadet, a Allah, dželle šanuhu, najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


